Fabova hoľa (vrch)

Fabova hoľa () je najvyšší vrch vo Veporských vrchoch, krajinnom celku Slovenského rudohoria. Leží nad Pohronskou Polhorou, približne  východne od Brezna.

 Poloha 
Nachádza sa v severovýchodnej časti Veporských vrchov, v geomorfologickom podcelku Fabova hoľa. Leží v Banskobystrickom kraji, na hranici okresov Brezno a Revúca a zasahuje na katastrálne územie obcí Polomka, Pohronská Polhora a Muráň. Najbližšími sídlami sú západne situovaná Pohronská Polhora a Michalová, severne sa nachádza Bacúch, Polomka, Závadka nad Hronom a Heľpa, východne Muráň a južne Tisovec. Vrch je súčasťou Národného parku Muránska planina a bol súčasťou v súčasnosti už zrušenej rovnomennej prírodnej rezervácie.

 Opis 
Fabova hoľa leží v najvyššej, severovýchodnej časti Veporských vrchov, v hrebeni vedúcom zo sedla Zbojská a smerujúcom severozápadným smerom na Psicu () a severným na Malú Smrekovicu (). Východne sa nachádza Nehovo (), Kľak (), Veľká () a Malá Stožka () a Ostrica (), južne Vysoký vrch (), Strieborná (), Kučalach () a Bánovo (), západne Lômik (), Vysoká (), Psica () a Lešník () a severne Javorinka (), Veľká Smrekovica (), Skalka (), Malá Smrekovica () a Slatvinské ().Veporské vrchy. Turistická mapa. 1 : 50 000. Harmanec: VKÚ, a. s., 1999.Stolické vrchy. Turistická mapa. 1 : 50 000. Harmanec: VKÚ, a. s. Východné svahy odvodňuje riečka Hronec do rieky Hron, rovnakým smerom odteká aj voda zo západných svahov, z ktorých vodu odvádza potok Rohozná a jej prítok Koniarky. Južné svahy sú pramennou oblasťou Rimavy v povodí Slanej. Na vrchol vedú značené turistické trasy. V minulosti bol vrchol pokrytý smrekovo-bukovo-jedľovým porastom, ktorý však zničila veterná kalamita.

 Výhľady 
Vrchol pokrýva po veternej kalamite len nesúvislý riedky lesný porast, ktorý umožňuje kruhový rozhľad. Ponúka tak výhľad na okolité vrchy Veporských vrchov, Nízkych Tatier, Spišsko-gemerského krasu, Stolických vrchov a Poľany, nezriedka však vidieť i hrebeň Vysokých Tatier, Kremnické vrchy a vrchy severného Maďarska.

 Turizmus 
Na Fabovu hoľu vedú turistické chodníky z Pohronskej Polhory, Polomky a zo sediel Zbojská a Burda. V sedle Burda bol v roku 2015 znovu otvorený Zrub Burda, fungujúci aj ako útulňa.

 Prístup 
 po  modrej turistickej značke:
 od západu z Pohronskej Polhory 
 od juhu z rázc. Tri kopce
 po  zelenej turistickej značke:
 od severu z Polomky cez Petríkovu dolinu
 od juhu z Tisovca cez sedlo Burda
 po  červeno značenej Rudnej magistrále cez rázc. Tri kopce:
 od juhozápadu zo sedla Zbojská
 od východu z Nižnej Kľakovej cez sedlo Burda

 Referencie 

 Pozri aj 
 Veporské vrchy
 Fabova hoľa (geomorfologický podcelok) 
 Rudná magistrála
 Fabova hoľa (prírodná rezervácia)
 Zoznam vrcholov vo Veporských vrchoch

 Iné projekty 

 Externé odkazy 
 Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Vrchy v okrese Revúca
Kategória:Polomka
Kategória:Pohronská Polhora
Kategória:Muráň (obec)